open-index/open-wikipedia-markdown huggingface dataset:
Χαζάρ (ραγιόν)

Το **Κασπιανό **ή **ραγιόν του Χαζάρ** (αζερικά: Xəzər) είναι ένα από τα 12 ραγιονλάρ στο Μπακού του βορειοανατολικού Αζερμπαϊτζάν. Έχει πληθυσμό 170,400 κατοίκων. Το ραγιόν περιλαμβάνει τους δήμους Μπινέ, Μπούζοβνα, Τσίλοφ-Νεφτ Ντασλάρι, Γκιουργκέν-Πιραλλαχί, Μερντεκάν, Κάλα, Σαγκάν, Σιουβελάν, Τιουρκάν και Ζιρέ. Πριν την μετονομασία από την απόφαση της βουλής του Αζερμπαϊτζάν στις 11 Μαΐου 2010 το ραγιόν ονομαζόταν Αζιζμπέκοφ (αζερικά: Əzizbəyov) προς τιμήν του Μεσάντι Αζιζμπέκοφ.

## Δείτε επίσης
* Χαζάροι

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Πιραλλαχί (Μπακού)

Το **Πιραλλαχί **(αζερικά: Pirallahı) είναι ένα χωριό στον δήμο Γκιουργκέν-Πιραλλαχί στοραγιόν Χαζάρ στο Μπακού του βορειοανατολικού Αζερμπαϊτζάν. Το χωριό βρίσκεται στην νήσο Πιραλλαχί. 

## Αξιοσημείωτοι ιθαγενείς
* Σεργκέι Μουρτουζαλίγιεφ — Εθνικός Ήρωας του Αζερμπαϊτζάν.

## Παραπομπές


Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Μπινέ (Μπακού)

Το **Μπινέ **(επίσης, **Μπίνα Σταράγια** και **Μπίνι Σέλο**) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 26,395 κατοίκων. Είναι η πλησιέστερη αστική περιοχή στο αεροδρόμιο του Μπακού, και ήταν κάποτε το σπίτι σε μια από τις μεγαλύτερες αγορές της χώρας, μέχρι που μετακινήθηκε στο νοτιότερο άκρο του Μπακού, κοντά στο Λοκμπατάν. Η νέα αγορά έχει το όνομα Μπίνε Μπαζάρ παρά την χαμένη γεωγραφική σημασία της. 

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Μπιλετσερί

Το **Μπιλετσερί **(επίσης, **Μπακού**, **Μπαλαντζάρι**, **Μπιλέτσερι**, **Μπαλάντζαρι**, και **Μπαλαντζαρί**) είναι οικισμός και δήμος στο Μπακού στο βορειοανατολικού Αζερμπαϊτζάν. Έχει πληθυσμό 45,008 κατοίκων. Ο δήμος αποτελείται από τους οικισμούς Μπιλετσερί και Σουλουτεπέ.

## Παραπομπές


## Εξωτερικοί σύνδεσμοι
* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Ποδοχώρι Καβάλας

μικρογραφία|Το Ποδοχώρι από τα 1500 μέτρα
Το **Ποδοχώρι** (μέχρι το 1926 *Ποδογόριανη*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021, έχει 571 κατοίκους. Βρίσκεται σε υψόμετρο 220 μέτρων, στους πρόποδες του Παγγαίου, 42 χιλιόμετρα νοτιοδυτικά της Καβάλας. Με το πρόγραμμα Καποδίστριας εντάχθηκε στον δήμο  Παγγαίου, δημοτική ενότητα Ορφανού, ενώ παλαιότερα υπαγόταν στην κοινότητα Ποδοχωρίου. Στην δημοτική κοινότητα Ποδοχωρίου υπάγεται επίσης και το Κοκκινοχώρι Καβάλας (219 κάτοικοι). Στο χωριό λειτουργεί βιομηχανικός μύλος για την παραγωγή αλευριού. Έχει χαρακτηριστεί ως παραδοσιακός οικισμός με το ΦΕΚ 594/Δ/13-11-1978. Στο Ποδοχώρι λειτουργούν τα δημόσια σχολεία: Νηπιαγωγείο, Δημοτικό Σχολείο, Γυμνάσιο και Λύκειο.

## Ιστορικά στοιχεία
Στη θέση Γιαλίμια στα νοτιοανατολικά του οικισμού υπάρχει οικισμός προϊστορικών και πρώιμων ιστορικών χρόνων με ορατά επιφανειακά λείψανα. Μέσα στο χωριό, δίπλα στην εκκλησία έχει εντοπιστεί κεραμική ελληνιστικής-μεταβυζαντινής εποχής. Στο δρόμο προς Ακροπόταμο έχουν εντοπιστεί ερείπια τρίκλητης παλαιοχριστιανικής βασιλικής. Το χωριό αναφέρεται σε περιουσιακό κατάστιχο της Μονής Ιβήρων το οποίο χρονολογείται από το 1104.

Μέχρι την ανταλλαγή πληθυσμών το 1923, είχε μικτό πληθυσμό Ελλήνων και Τούρκων, με πλειοψηφία Ελλήνων, ενώ μετά την ανταλλαγή πληθυσμών, στο Ποδοχώρι εγκαταστάθηκαν 115 οικογένειες Ελλήνων προσφύγων, προερχόμενες από την Καππαδοκία. Οι 390 Μικρασιάτες πρόσφυγες αρχικά φιλοξενήθηκαν στο σχολείο και την εκκλησία. Όσοι δεν χώρεσαν στα κτήρια τους έδωσε η πολιτεία σκηνές και τις έστησαν στα αλώνια.  Στην συνέχεια εγκαταστάθηκαν στα σπίτια που χτίστηκαν νότια του χωριού στον Συνοικισμό των προσφύγων.

## Αξιοθέατα
* Στη όχθη του ρέματος Κρυόρεμα βρίσκεται οθωμανικό λουτρό. Το λουτρό, διαστάσεων 6,60 επί 4,50 μ., αποτελείται από δύο χώρους, έναν ορθογώνιο προθάλαμο και την τετράγωνη κυρίως αίθουσα, η οποία στεγάζεται με πλίνθινο θόλο. Το μνημείο χρονολογείται πιθανότατα τον 17ο αιώνα και ήταν τμήμα μεγαλύτερου κτιριακού συγκροτήματος.
* Στη θέση Παλαιοκκλήσια, σε απόσταση 100 μ. από το δρόμο Ποδοχωρίου – Ακροποτάμου, βρίσκονται τα ερείπια τρίκλητης παλαιοχριστιανικής βασιλικής με ζωγραφισμένους τοίχους και επιτοίχιο ψηφιδωτό διάκοσμο. Η βασιλική ήταν ξυλόστεγη και σώζεται ο νάρθηκας, ο εξωνάρθηκας, το βαπτιστήριο και ψηφιδωτά.
* Βόρεια του χωριού, στην περιοχή Σουλούντερε, και σε υψόμετρο 1000 μέτρων βρίσκονται ίχνη από Βυζαντινό κάστρο, το οποίο οι Οθωμανοί ονόμαζαν Ασάρ Καπασί.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Μασταγκά

Το **Μαστάγκα **(επίσης, **Μασταγκά**, **Μαστάγκι**, και **Μασταγκί**) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 42,196 κατοίκων.

## Προσωπικότητες
* Μαμμέντ Μαμμαντγιάροφ - επαναστατικός, λαϊκός κομισάριος της κοινωνικής Ασφάλισης της Αζερμπαϊτζανικής ΣΣΔ (1922-1927).

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Κάλα (Αζερμπαϊτζάν)

Το **Κάλα **(επίσης, **Καλά** και **Καλά-Ματσταγκί**) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 2,857 κατοίκων, και βρίσκεται στο ραγιόν Χαζάρ. 

## Παραπομπές

* 
* World Gazetteer: Αζερμπαϊτζάν &#x2013; Κόσμο-Gazetteer.com

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Βουλευτικές εκλογές στην Γκάμπια (2007)

**Βουλευτικές εκλογές** διεξήχθησαν στην Γκάμπια στις 25 Ιανουαρίου 2007. Εξελέγησαν συνολικά 48 μέλη της Εθνοσυνέλευσης. Άλλα 5 μέλη διορίστηκαν από τον Πρόεδρο. Το κυβερνών κόμμα Συνασπισμός για Πατριωτικό Επαναπροσανατολισμό και Δόμηση (APRC) του Γιαγιά Τζαμέ κέρδισε 42 έδρες επί συνόλου 48.

Συνολικά εγκρίθηκαν οι υποψηφιότητες 103 ατόμων από την ανεξάρτητη εκλογική επιτροπή. Το κυβερνών APRC υπήρξε το μοναδικό που διεκδίκησε και τις 48 έδρες, και έλαβε μέρος στις εκλογές χωρίς αντίπαλο σε 5 εκλογικές περιφέρειες.

## Αποτελέσματα
**Εθνοσυνέλευση, 25 Ιανουαρίου 2007** 

¹ To UDP δεν έλαβε μέρος στις εκλογές του 2002.

² Στο Συνασπισμό NADD ανήκουν το Κόμμα  Δημοκρατική Οργάνωση του Λαού για Ανεξαρτησία και Σοσιαλισμό (PDOIS) με 2 έδρες και το Εθνικό Κόμμα  Συμφιλίωσης (NRP) με μία  έδρα.

## Παραπομπές


2007
Γκαμπια
Απώλειες Πολέμου

To ***Απώλειες Πολέμου*** (πρωτότυπος τίτλος: ***Casualties of War***) είναι μία αμερικανική δραματική-πολεμική ταινία, του 1989, σε σκηνοθεσία Μπράιαν Ντε Πάλμα. Το σενάριο το έγραψε ο Ντέιβιντ Ρέιμπ, το οποίο βασίστηκε σε αληθινά γεγονότα που είχαν λάβει μέρος κατά τη διάρκεια του Πολέμου του Βιετνάμ. Οι πηγές του σεναρίου ήταν ένα άρθρο του Ντάνιελ Λανγκ, στο *[[The New Yorker]]* και ένα βιβλίο βασισμένο σε αυτά τα γεγονότα. Στην ταινία πρωταγωνιστούν οι Μάικλ Τζ. Φοξ και Σον Πεν.

Η ιστορία που πραγματεύεται η ταινία έχει να κάνει με ένα γκρουπ στρατιωτών, οι οποίοι απαγάγουν και βιάζουν για μία ολόκληρη μέρα μία χωριατοπούλα, και την επομένη τη δολοφονούν. Ένας από την ομάδα όμως δε δέχεται να τη βιάσει. Αργότερα, θα τους καταγγείλει και θα περάσουν δικαστήριο, όπου θα καταδικαστούν. Η ταινία κυκλοφόρησε στις 18 Αυγούστου του 1989. χωρίς να σημειώσει εισπρακτική επιτυχία. Μια ομάδα Βετεράνων του Πολέμου του Βιετνάμ, κατέκρινε την ταινία. Τα γυρίσματα έλαβαν χώρα κυρίως στην Ταϊλάνδη και λιγότερο στο Σαν Φρανσίσκο.

## Παραπομπές

## Εξωτερικοί σύνδεσμοι
*
* 
*

Κατηγορία:Ταινίες του 1989
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 1980
Κατηγορία:Αμερικανικές πολεμικές δραματικές ταινίες
Κατηγορία:Αντιπολεμικές ταινίες για τον Πόλεμο του Βιετνάμ
Κατηγορία:Πολεμικές ταινίες βασισμένες σε πραγματικά γεγονότα
Κατηγορία:Δικαστικές ταινίες
Κατηγορία:Ταινίες με απαγωγή
Κατηγορία:Ταινίες σε σκηνοθεσία Μπράιαν Ντε Πάλμα
Κατηγορία:Ταινίες με μουσική σύνθεση Ένιο Μορικόνε
Κατηγορία:Ταινίες παραγωγής Columbia Pictures
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στην Ταϊλάνδη
Βουλευτικές εκλογές στην Γκάμπια (2012)

**Βουλευτικές εκλογές** διεξήχθησαν στην Γκάμπια στις 29 Μαρτίου 2012. Οι εκλογές αφορούσαν τις 48 από τις συνολικά 53 έδρες στην Εθνοσυνέλευση, με τις 5 έδρες να διορίζονται από τον Πρόεδρο.

## Πλαίσιο
Στο παρελθόν, ο πρόεδρος Γιαγιά Τζαμέ απείλησε με αποκλεισμό όσες περιοχές δεν ψήφισαν υπέρ του. Αυτό συνετέλεσε στο να συγκεντρώσει ο ίδιος πιο πολλές ψήφους.

## Μέθοδος
Εξαιτίας του μεγάλου δείκτη αναλφαβητισμού στη χώρα (πάνω από το 50%), οι ψηφοφόροι έριξαν γυάλινα μάρμαρα σε χρωματιστά τύμπανα σύμφωνα με τον υποψήφιο της αρεσκείας τους. Για να αποφευχθεί η πολλαπλή ψηφοφορία, με το που άγγιζε τον πάτο του τυμπάνου το μάρμαρο, ένα κουδούνι ηχούσε.

## Μποϊκοτάζ
Στις εκλογές δεν έλαβαν μέρος σε ένδειξη διαμαρτυρίας τουλάχιστον 6 κόμματα της αντιπολίτευσης (Ενωμένο Δημοκρατικό Κόμμα (UDP), Λαϊκό Προοδευτικό Κόμμα, Δημοκρατική Οργάνωση του Λαού για Δημοκρατία και Σοσιαλισμό, Κίνημα Εθνικής Δημοκρατικής Δράσης, Δεοντολογικό Κογκρέσο της Γκάμπια, Κόμμα της Γκάμπια για Δημοκρατία και Πρόοδο, Κόμμα Εθνικού Συνεδρίου, Εθνικός Συνασπισμός για τη Δημοκρατία και την Ανάπτυξη). Τα εν λόγω κόμματα ισχυρίστηκαν ότι έγιναν παρατυπίες στη διαδικασία, προκειμένου να εξασφαλιστεί η νίκη του κυβερνώντος APRD.

## Παρατηρητές
Οι εκλογές εποπτεύτηκαν από παρατηρητές προερχόμενους από την Αφρικανική Ένωση, την Κοινοπολιτεία των Εθνών και τον Οργανισμό Ισλαμικής Διάσκεψης. Αντίθετα, η Οικονομική Κοινότητα των Χωρών της Δυτικής Αφρικής (ECOWAS),  αρνήθηκε να επιβλέψει τις εκλογές, καθώς, όπως ανέφερε, οι εκλογές δεν ήταν "ελεύθερες, δίκαιες και διαφανείς." Η ECOWAS επέκρινε και την Αφρικανική Ένωση για την απόφασή της να στείλει παρατηρητές.

## Εκλογές
Συνολικά έλαβαν μέρος στις εκλογές 86 υποψήφιοι για 48 έδρες που αποφασίστηκαν με εκλογές. Επί συνόλου 796.929 εγγεγραμμένων ψηφοφόρων, άσκησαν το εκλογικό τους δικαίωμα οι 308.489.
Από τις συνολικά 48 έδρες το κυβερνών APRC εξέλεξε 43 βουλευτές, το NRP έναν βουλευτή και εξελέγησαν 4 ανεξάρτητοι. Το APRC κατέλαβε 25 έδρες χωρίς αντίπαλο, καθώς τις έλαβε αυτόματα.

## Αποτελέσματα
**Εθνοσυνέλευση της Γκάμπια, 29 Μαρτίου 2012**
|- style=background-color:#E9E9E9
!colspan=2 align=left|Κόμματα
!align=center|Ψήφοι
!align=center|%
!align=center|Έδρες
!align=center|+/–
|-
|style="width: 20px" bgcolor="green" |
|align="left" width=380|Συνασπισμός για Πατριωτικό Επαναπροσανατολισμό και Δόμηση||80.289||51,82||43||+1
|-
|style="width: 20px" bgcolor="blue" |
|align="left" |Κόμμα Εθνικής Συμφιλίωσης||14.606||9,43||1||–
|-
|style="width: 20px" bgcolor=#808080 |
|align="left" |Ανεξάρτητοι||60.055||38,76||4||+3
|-
|align=left colspan=2|Άκυρα/λευκά||0||–||–||–
|- style="background-color:#E9E9E9"
|align=left colspan=2|**Σύνολο**||**154.950**||**100**||**48**||**0**
|-
|align=left colspan=2|Εγγεγραμμένοι/συμμετοχή||796.929||38,71||–||–
|-
|align=left colspan=6|Πηγή: Ανεξάρτητη Εκλογική Επιτροπή
|}

## Παραπομπές


2012
Γκαμπια
Τιουρκάν

Το **Τιουρκάν** (επίσης, **Τουρκγιάνι**, **Τιουρκέντ**, **Τιουρκγιάν**, και **Τιουρκγιάνι**) είναι οικισμός και δήμος στο Μπακού του βορειοανατολικού Αζερμπαϊτζάν. Έχει πληθυσμό 10,108 κατοίκων. Σημαίνει όμορφη στα τουρκικά. 

## Παραπομπές


## Εξωτερικοί σύνδεσμοι
* 
* World Gazetteer: Αζερμπαϊτζάν &#x2013; Κόσμο-Gazetteer.com

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Κοκκινοχώρι Καβάλας

Το **Κοκκινοχώρι** (μέχρι το 1926 *Σαρλή*)  είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021 είχε 120 κατοίκους. Βρίσκεται σε υψόμετρο 200 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Ορφανού, και παλαιότερα υπαγόταν στην κοινότητα Ποδοχωρίου. Οι κάτοικοί του ασχολούνται με την καλλιέργεια αμπελιών, αμυγδαλιών και ελιών.

## Ιστορικά στοιχεία
Στη θέση Αμμούδες έχει εντοπιστεί οικισμός Νεολιθικής και Ρωμαϊκής περιόδου επί χαμηλού εξάρματος με ορατά επιφανειακά οικοδομικά λείψανα και κεραμική και στη θέση Νιφάρ Μπαχάρ ή "Δεύτερη Κατηγορία" οικισμός Ελληνιστικής - Ρωμαϊκής περιόδου με ορατά επιφανειακά λείψανα. Βόρεια από το σημερινό χωρίο βρισκόταν το υδραγωγείο της Αμφίπολης και σήμερα στην περιοχή βρίσκονται διάσπαρτα πηλοσωλήνες, τους οποίους οι κάτοικοι του χωριού χρησιμοποίησαν για καμινάδες και λούκια. Στη θέση Αμπέλια ανασκάφηκε μαρμάρινο επιτύμβιο ανάγλυφο με προτομή τεσσάρων ατόμων και επιγραφή. Στην θέση Γαλέ ευρέθησαν ελληνιστικά και ρωμαϊκά νομίσματα.

Κατά τη βυζαντινή περίοδο, το χωριό ήταν γνωστό ως Οβελός. Το χωριό αναφέρεται τον Απρίλιο του 1341 στο Πρακτικό του πρωτοκυνηγού Ιωάννου Βατάτζη για την κατανομή των φόρων της Μονής Ιβήρων και των παροίκων αναφέρεται ότι οι πάροικοι εγκατέλειψαν το Οβολόν και την Δοβροβίκειαν φοβούμενοι εχθρικές επιθέσεις και εγκαταστάθηκαν σε διάφορα αρχοντικά και στρατιωτικά κτήματα. Με χρυσόβουλο τον Ιανουάριο του 1346, ο Στέφανος Δουσάν απάλλαξε από τους φόρους τα κτήματα της Μονής Ιβήρων στον Οβελό και σε άλλα χωρία. Σε χρυσόβουλο του Ιωάννη ΣΤ΄ Καντακουζηνού, της 14ης Ιουλίου 1351, αναφέρεται ότι οι πάροικοι του Οβελού και της Δοβροβικείας εξακολουθούσαν να παραμένουν στα γειτονικά κάστρα.

Στις αρχές του 20ού αιώνα, το Κοκκινοχώρι είχε αμιγώς μουσουλμανικό πληθυσμού, με περίπου 300 κατοίκους, ενώ μετά την ανταλλαγή πληθυσμών, είχε αμιγώς προσφυγικό πληθυσμό, μετά την εγκατάσταση 31 οικογενειών. Αρχικά εγκαταστάθηκαν ψηλότερα από το τουρκικό χωριό, αλλά στις αρχές της δεκαετίας του 1950 εγκαταστάθηκαν στον κάμπο για να είναι εγγύτερα στα χωράφια. Ο κύριος ναός του χωριού, αφιερωμένος στον Άγιο Νέστωρα, ολοκληρώθηκε το 1954.

## Γνωστές προσωπικότητες
* Βασίλης Καρράς, στιχουργός, τραγουδιστής (1953-2023)
* Σούζυ Καζαντζίδου, δημοσιογράφος (1967-2025)

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Αυλή Καβάλας

Η **Αυλή** είναι χωριό του δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 ο πληθυσμός του ανερχόταν σε 452 κατοίκους, από 504 το 2011.

## Γενικά στοιχεία
Βρίσκεται στο 26ο χλμ της παλιάς εθνικής οδού Καβάλας - Θεσσαλονίκης και είναι κτισμένη σε υψόμετρο 100 μέτρων, στους πρόποδες του Παγγαίου. Διοικητικά υπαγόταν στην κοινότητα Αυλής της επαρχίας Παγγαίου, ενώ με το πρόγραμμα Καποδίστριας εντάχθηκε στον δήμο Πιερέων. Από το 2011 ανήκει στον καλλικρατικό δήμο Παγγαίου. Το χωριό πήρε το όνομα του από το ιερό του Θράκα ήρωα Ιππέα Αυλωνείτη, ενός τοπικού ήρωα που φύλαγε το πέρασμα ανάμεσα στο Παγγαίο και το όρος Σύμβολο.

Αρχικά το χωριό βρισκόταν σε ψηλότερο σημείο, αλλά λόγω κατολίσθησης εγκαταλείφθηκε μετά τη δεκαετία του 1950 και εγκαταστάθηκαν στην περιοχή Γέφυρα. Στη θέση «Κερχανάς» στο Παγγαίο, 800 μέτρα περίπου ΒΔ του χωριού, δίπλα στο δρόμο προς την παλιά Αυλή έχει βρεθεί κεραμική και μεταλλουργικές σκωρίες. Η Αυλή ήδη πριν από την ανταλλαγή πληθυσμών του 1923 είχε ελληνικό πληθυσμό (περίπου 300 κατοίκους), ενώ μεταξύ των ετών που μεσολάβησαν από τις απογραφές πληθυσμού του 1961 και του 1971, η Αυλή συνενώθηκε με τον γειτονικό οικισμό Γέφυρα Αυλής. Από τον παλιό οικισμό της Αυλής διέρχεται ορειβατικό μονοπάτι.

## Απογραφές πληθυσμού

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Η μυστική λέσχη

**Η μυστική λέσχη** (πρωτότυπος τίτλος: **El Club**) είναι χιλιανή ταινία του 2015 σε σκηνοθεσία του Πάμπλο Λαραΐν. Το σενάριο είναι του του σκηνοθέτη, του Γκιγιέρμο Καλντερόν και του Ντανιέλ Βιλαλόμπος.

## Πλοκή
Σε ένα παραλιακό χωριό της χιλιανής επαρχίας ζουν απομονωμένοι τέσσερις πρώην κληρικοί της Καθολικής Εκκλησίας μαζί με μία γυναίκα που τους φροντίζει, τη μητέρα Μόνικα, που είναι πρώην καλόγρια. Οι τέσσερις αντιμετωπίζουν κατηγορίες όπως σεξουαλική κακοποίηση ανηλίκων, απαγωγή βρεφών από ανήλικες μητέρες κ.ά.. Επιτρέπεται να βγαίνουν έξω από το σπίτι μόνο συγκεκριμένες ώρες και το μόνο τους ενδιαφέρον στο χωριό είναι οι κυνομαχίες. 

Όταν μία μέρα έρχεται και ένας πέμπτος, προκαλείται αναστάτωση, καθώς έξω από το σπίτι καταφτάνει ένας άντρας που είχε πέσει θύμα βιασμού από εκείνον, ο Σαντοκάν. Οι υπόλοιποι του δίνουν ένα όπλο για να βγει έξω και να φοβίσει τον Σαντοκάν, όμως εκείνος βγαίνει έξω, στρέφει το όπλο στο κεφάλι του και αυτοκτονεί.

Μετά από αυτό το γεγονός, έρχεται στο χωριό ένας νέος κληρικός, ο πατήρ Γκαρσία, για να εξετάσει τι συνέβη εκείνη τη μέρα. Οι τέσσερις ιερείς και η μητέρα Μόνικα προσπαθούν να συγκαλύψουν το γεγονός και τα πραγματικά αίτια της αυτοκτονίας και του λένε ψέματα. Μετά από έρευνες, καταλαβαίνει τι πραγματικά συνέβη, όμως, επειδή αγαπά την Καθολική Εκκλησία, όπως λέει, αποφασίζει να μην μαθευτεί η αλήθεια για το γεγονός. Αυτό που ζητά από τους ιερείς και τη μοναχή ως αντάλλαγμα για την απόκρυψη του γεγονότος, είναι να μείνει μαζί τους για πάντα ο Σαντοκάν και να τον φροντίζουν.

## Διανομή

## Βραβεία/Διακρίσεις
Στο 65ο φεστιβάλ του Βερολίνου κέρδισε την Αργυρή Άρκτο, ενώ ήταν υποψήφια και για τη Χρυσή Άρκτο.

Ήταν η πρόταση της Χιλής για την καλύτερη ξενόγλωσση ταινία στα 88α βραβεία Όσκαρ και έλαβε υποψηφιότητα για τη Χρυσή Σφαίρα Καλύτερης Ξενόγλωσσης Ταινίας.
## Παραπομπές


Κατηγορία:Χιλιανές ταινίες
Κατηγορία:Ισπανόφωνες ταινίες
Κατηγορία:Ταινίες σχετικά με σεξουαλική κακοποίηση
Κατηγορία:Ταινίες σε σκηνοθεσία Πάμπλο Λαρέν
Κατηγορία:Ταινίες του 2015
Κατηγορία:Ταινίες με θέμα την παιδική κακοποίηση
Κατηγορία:Ταινίες γυρισμένες στη Χιλή
Σιχλάρ (Μπακού)

Το **Σιχλάρ **είναι ένας οικισμός στο Μπακού του βορειοανατολικού Αζερμπαϊτζάν. Ο οικισμός αποτελεί τμήμα του δήμου Ελέτ, στο ραγιόν Καραντάγκ.

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Δωμάτια Καβάλας

Τα **Δωμάτια** (μέχρι το 1926 *Σαμάκοβο*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολική Μακεδονία και Θράκη. Σύμφωνα με την απογραφή του 2021 είχε 370 κατοίκους, από 457 το 2011. Βρίσκεται σε υψόμετρο 160 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Δωματιών.

Στη θέση «Βαλτούδα» στο Παγγαίο, 3,5 χιλιόμετρα βόρεια του χωριού έχουν εντοπιστεί λείψανα τοίχων και μεταλλουργικές σκωρίες. Κατά την τουρκοκρατία, στην περιοχή κατασκευάστηκαν έξι πετρόκτιστα γεφύρια, τα οποία κηρύχθηκαν διατηρητέα μνημεία το 1990. Τα γεφύρια είναι τοξωτά, κατασκευασμένα από ημιλαξευτούς λίθους. Στις αρχές του 20ού αιώνα, ήταν ένα από τα μεγαλύτερα χωριά της περιοχής, με πάνω από 1.000 κατοίκους, όλοι μουσουλμάνοι. Η νεοελληνική ονομασία του χωριού προέκυψε από τον οικισμό Δωμάτια της περιοχής Σωκίων της Μικράς Ασίας , από τον οποίο μεταφέρθηκαν 200 προσφυγικές οικογένειες κατά την ανταλλαγή πληθυσμών του 1923, σύμφωνα με την Συνθήκη της Λωζάνης.

Έχει χαρακτηριστεί παραδοσιακός οικισμός από το 1978.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Πρόεδρος της Γκάμπια

Ο **Πρόεδρος της Δημοκρατίας της Γκάμπια** (President of the Republic of the Gambia) είναι ο αρχηγός του κράτους και επικεφαλής της κυβέρνησης της Γκάμπια. Ο πρόεδρος ηγείται της εκτελεστικής εξουσίας της Κυβέρνησης της Γκάμπια και είναι ο διοικητής του Στρατού της Γκάμπια. Η θέση θεσμοθετήθηκε το 1970, όταν η χώρα έγινε δημοκρατία και μέχρι σήμερα στο αξίωμα έχουν υπηρετήσει τρία άτομα: ο Ντάουντα Τζαγουάρα, ο οποίος κυβέρνησε από το 1970 μέχρι το 1994, ο Γιαγιά Τζαμέ, ο οποίος κατέλαβε την εξουσία με ένα αναίμακτο πραξικόπημα το 1994 και ο Αντάμα Μπάροου, που νίκησε τον Τζαμέ στις εκλογές που πραγματοποιήθηκαν τον Δεκέμβριο του 2016.

## Διαδικασία εκλογής
Ο πρόεδρος εκλέγεται σε έναν γύρο με πλειοψηφικό σύστημα για πενταετή θητεία.

## Κατάλογος των προέδρων
*Κατάλογος προέδρων της Γκάμπια

## Αναφορές


Κατηγορία:Πολιτική της Γκάμπια
Εμμανουήλ Θωμάς της Σαβοΐας-Καρινιάν

Ο **Θωμάς-Εμμανουήλ** (8 Δεκεμβρίου 1687 - 28 Δεκεμβρίου 1729) από τον Οίκο της Σαβοΐας ήταν κόμης του Σουασόν (1702-1729).

## Βιογραφία
Ήταν γιος του Λουδοβίκου Θωμά κόμη του Σουασόν και της Ουρανίας του Λα Κροπ ντε Μπωβαί. Ο πατέρας του ήταν αδελφός του Ευγένιου πρίγκιπα της Σαβοΐας, του διάσημου στρατηγού των Αψβούργων, που νίκησε τους Οθωμανούς στη Βιέννη (1683) και στη Ζέντα της Σερβίας (1697).

Έγινε ιππότης του Τάγματος του Χρυσόμαλλου Δέρατος στην Αυστρία το 1712. Ήταν κυβερνήτης της πόλης Αμβέρσα στη Φλάνδρα. Απεβίωσε το 1729 στη Βιέννη.

## Οικογένεια
Το 1713 στη Βιέννη νυμφεύτηκε τη Μαρία Θηρεσία, δούκισσα του Τροπώ (Οπάβας) και κόρη του Ιωάννου Αδάμ Α΄ πρίγκιπα του Λιχτενστάιν. Γιος τους ήταν ο:
* Ευγένιος Ιωάννης 1714-1734, κόμης του Σουασόν.

## Πρόγονοι


## Πηγές
* Miroslav Marek House of Savoy

Κατηγορία:Οίκος της Σαβοΐας
Κατηγορία:Κόμητες του Σουασόν
Κατάλογος αρχηγών κράτους της Γκάμπια

Αυτή είναι η λίστα **των αρχηγών κρατών της [[Γκάμπια]]**, από την ανεξαρτησία της Γκάμπια το 1965 έως σήμερα.

Από το 1965 έως το 1970 ο αρχηγός του κράτους υπό την Πράξη Ανεξαρτησίας της Γκάμπια του 1964 ήταν η Βασίλισσα της Γκάμπια, Ελισάβετ Β', που ήταν και ο Μονάρχης του Ηνωμένου Βασιλείου και των άλλων βασιλείων της Κοινοπολιτείας. Η Βασίλισσα εκπροσωπήθηκε στην Γκάμπια από ένα Γενικό Κυβερνήτη. Η Γκάμπια έγινε δημοκρατία το 1970 και ο Μονάρχης και ο Γενικός Κυβερνήτης αντικαταστάθηκαν από ένα Πρόεδρο με εκτελεστική εξουσία.

## Μονάρχης (1965-1970)
Η διαδοχή του θρόνου ήταν η ίδια όπως και η διαδοχή του Βρετανικού θρόνου.

### Γενικός Κυβερνήτης
Ο Γενικός Κυβερνήτης ήταν ο αντιπρόσωπος του Μονάρχη στην Γκάμπια και ασκούσε τις περισσότερες από τις εξουσίες του μονάρχη. Ο Γενικός Κυβερνήτης διοριζόταν με θητεία αορίστου χρόνου κατά τη θέληση του Μονάρχη. Μετά το πέρασμα του Καταστατικού του Γουεστμίνστερ του 1931, ο Γενικός Κυβερνήτης διοριζόταν αποκλειστικά και μόνο με τη συμβουλή του υπουργικού συμβουλίου της Γκάμπια χωρίς τη συμμετοχή της βρετανικής κυβέρνησης. Σε περίπτωση κενής θέσης υπηρετούσε στη θέση του ο Ανώτατος Δικαστής, ως αξιωματούχος  (Officer Administering the Government).

## Πρώτη Δημοκρατία (1970-1994)
Κάτω από το 1970 Σύνταγμα, το πρώτο σύνταγμα της Δημοκρατίας της Γκάμπια, ο Πρόεδρος αντικαθίσταται ο Μονάρχης ως επικεφαλής του κράτους. Ο Πρόεδρος εξελέγη από την Εθνική Συνέλευση για θητεία πέντε ετών. Σε περίπτωση κενής θέσης του Αντιπροέδρου υπηρέτησε ως Υποκριτική Πρόεδρε.
; Κατάσταση

## Στρατιωτικό καθεστώς (1994-1996)
Ο συνταγματάρχης Γιαγιά Τζαμέ ηγήθηκε ενός πραξικοπήματος που ανέτρεψε τον πρόεδρο Τζαγουάρα και την κυβέρνηση, ενώ όλα τα πολιτικά κόμματα και το Κοινοβούλιο διαλύθηκαν.

## Δεύτερη Δημοκρατία (1996–σήμερα)
Στο πλαίσιο του ισχύοντος συντάγματος της Δημοκρατίας της Γκάμπια, ο Πρόεδρος είναι εκτελεστικός επικεφαλής του κράτους. Ο Πρόεδρος εκλέγεται με λαϊκή ψήφο για θητεία πέντε ετών. Σε περίπτωση κενής θέσης, ο Αντιπρόεδρος υπηρετεί ως Υπηρεσιακός Πρόεδρος.
; Κατάσταση

## Εμβλήματα

File:Flag of the Governor-General of The Gambia (1965–1970).svg|Έμβλημα του Γενικού Κυβερνήτη
File:Flag of the President of The Gambia.svg|Προεδρική σημαία


## Εν ζωή πρώην αρχηγοί κράτους
Υπάρχουν δύο πρώην αρχηγοί κράτους της Γκάμπια, που βρίσκονται σήμερα εν ζωή:

## Εξωτερικοί σύνδεσμοι
*worldstatesmen.org

## Παραπομπές


Αρχηγων κρατους Γκαμπια
Πυργοχώρι Καβάλας

Το **Πυργοχώρι** (μέχρι το 1926 *Κουλαλή*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 140 κατοίκους. Βρίσκεται σε υψόμετρο 180 μέτρων, στους πρόποδες του Παγγαίου, 28 χιλιόμετρα νοτιοδυτικά της Καβάλας. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Δωματίων, μέχρι το 1949, όταν και αποσπάστηκε από την κοινότητα Δωματίων και υπάχθηκε στην κοινότητα Μελισσοκομείου.

Το όνομα του χωριού τόσο το νέο όσο και το παλιό (κουλές σημαίνει πύργος στα τουρκικά) υποδεικνύει ότι στο χωριό υπήρχε κάποιος πύργος ή μιναρές. Μέχρι την ανταλλαγή πληθυσμών το 1923, το Κουλαλή είχε μουσουλμανικό πληθυσμό, ενώ μετά την ανταλλαγή πληθυσμών, στο Πυργοχώρι εγκαταστάθηκαν 3 οικογένειες. Στο κέντρο του χωριού βρίσκεται ο ναός του Αγίου Αντωνίου το παρεκκλήσι του Αγίου Γερασίμου του Νέου. Στο χωριό, το οποίο είναι χαρακτηρισμένο ως παραδοσιακός οικισμός, σώζονται παλιά σπίτια και ένα πέτρινο γεφύρι.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Μελισσοκομείο Καβάλας

Το **Μελισσοκομείο** (μέχρι το 1926 *Τσιτακλή*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 284 κατοίκους. Βρίσκεται σε υψόμετρο 160 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Δωματιών, μέχρι το 1949, όταν και αποσπάστηκε από την κοινότητα Δωματίων και ορίστηκε έδρα της κοινότητας Μελισσοκομείου. Στη δημοτική κοινότητα Μελισσοκομείου ανήκει και το Πυργοχώρι. Η δημοτική κοινότητα είχε το 2021 πληθυσμό 326 κατοίκους, από 424 το 2011.

Μέχρι την ανταλλαγή πληθυσμών το 1923, είχε μόνο πληθυσμό μουσουλμάνων, ενώ μετά την ανταλλαγή πληθυσμών, στο Μελισσοκομείο εγκαταστάθηκαν 53 οικογένειες. Στην κεντρική πλατεία βρίσκεται ο ναός της Μεταμορφώσεως. Στο Μελισσοκομείο λειτουργεί πολυθέσιο Δημοτικό σχολείο και αθλητικό κέντρο. Έχει χαρακτηριστεί ως παραδοσιακός οικισμός με το ΦΕΚ 594/Δ/13-11-1978.  

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Πλατανότοπος Καβάλας

Ο **Πλατανότοπος** (μέχρι το 1926 *Ισερλή*, *Ισιρλί* ή *Εσιρλί*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 είχε 522 κατοίκους, από 584 το 2011. Βρίσκεται σε υψόμετρο 250 μέτρων, στους πρόποδες του Παγγαίου. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Πλατανότοπου. Η οικονομία του χωριού βασίζεται στη γεωργία και στην κτηνοτροφία. Στο χωριό λειτουργεί ελαιοτριβείο, οινοποιείο, τσιπουράδικο και λατομείο μαρμάρων.

Στη θέση Πλατανόρεμα στο Παγγαίο, 1,7 χιλιόμετρα βόρεια του χωριού εντοπίστηκαν σε σπήλαιο κεραμική προϊστορικών - ιστορικών χρόνων. Βόρεια του σπηλαίου βρίσκεται λαξευτός υδαταγωγός αρχαίου υδραγωγείου. Στη θέση Λάκκος Τσιφλίκι, δυτικά του χωριού, υπάρχει ποδαρικό υδατογέφυρας αρχαίου υδραγωγείου. Γύρω από το παλιό χωριό Τρίτα (Τσιφλίκι) στο Παγγαίο, 2 χλμ Δ-ΒΔ του Πλατανότοπου, υπάρχουν πολλοί αρχαιολογικοί χώροι. Δυτικά εντοπίστηκε επιγραφή θεάς Αλμωπίας σε βράχο, βορειοανατολικά ίχνη αρχαίας λατόμευσης, νοτιοδυτικά, νεκροταφείο κιβωτιόσχημων και λακκοειδών τάφων οι οποίοι έχουν συλληθεί, και στα νότια κεραμική ρωμαϊκής περιόδου.

Μέχρι την ανταλλαγή πληθυσμών το 1923, είχε μόνο πληθυσμό μουσουλμάνων, περίπου 400 κατοίκους, ενώ μετά την ανταλλαγή πληθυσμών, στον Πλατανότοπο εγκαταστάθηκαν 67 οικογένειες.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Ευγένιος Ιωάννης του Σουασόν

O **Ευγένιος-Ιωάννης** (23 Σεπτεμβρίου 1714 - 23 Νοεμβρίου 1734) από τον Οίκο της Σαβοΐας ήταν ο τελευταίος κόμης του Σουασόν (1729-1734).

## Βιογραφία
Ήταν ο μόνος γιος του Εμμανουήλ Θωμά κόμη του Σουασόν και της Μαρίας-Θηρεσίας του Λήχτενσταϊν, κόρης του Ιωάννη-Αδάμ Α΄ πρίγκιπα του Λίχτενσταϊν.

Το 1729 απεβίωσε ο πατέρας του και τον διαδέχθηκε. Μαζί με τη μητέρα του ήταν και δούκας του Τραπώ (νυν Οπάβα στην Τσεχία). Το 1731 έγινε στην Αυστρία ιππότης στο Τάγμα του Χρυσόμαλλου Δέρατος, όπως ήταν και ο πατέρας του. Στις 2 Μαΐου 1732  αρραβωνιάστηκε την επτάχρονη Μαρία Θηρεσία Τσύμπο-Μαλασπίνα, δούκισσα της Μάσα & Καρράρα (στην Τοσκάνη), αλλά ο Ευγένιος-Ιωάννης απεβίωσε τον Νοέμβριο του 1734 στο Mannheim am Bade και ο γάμος δεν γιορτάστηκε ποτέ. Η αρραβωνιαστικιά αργότερα παντρεύτηκε τον Έρκολε Γ΄ δούκα της Μόντενα.

Ήταν ο τελευταίος κόμης του Σουασόν, πόλης της βορειο-ανατολικής Γαλλίας και όταν απεβίωσε ο τίτλος επέστρεψε στο γαλλικό Στέμμα. Το 1772 απεβίωσε και η μητέρα του και το δουκάτο του Τραπώ κληροδοτήθηκε στον Φραγκίσκο-Ιωσήφ Α΄ πρίγκιπα του Λίχτενσταϊν.

## Πρόγονοι


## Πηγές
* Miroslav Marek House of Savoy

Κατηγορία:Οίκος της Σαβοΐας
Κατηγορία:Κόμητες του Σουασόν
Μεσιά Καβάλας

Η **Μεσιά** (μέχρι το 1926 *Ριχιμλή* ή *Ρεχιμλή*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 170 κατοίκους. Βρίσκεται σε υψόμετρο 130 μέτρων. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Μεσιάς. Στη δημοτική κοινότητα Μεσιάς ανήκει και ο οικισμός Μέλισσα. Η δημοτική κοινότητα το 2021 είχε πληθυσμό 309 κατοίκους, από 379 το 2011.

Στη θέση Κουμού Λόφος, στα σύνορα με τις Ελευθερές, έχει βρεθεί αρχαίο νεκροταφείο της ύστερης Αρχαϊκής - Κλασικής εποχής. Μέχρι την ανταλλαγή πληθυσμών το 1923, κατοικούνταν από μουσουλμάνους, ενώ μετά την ανταλλαγή πληθυσμών, στη Μεσιά εγκαταστάθηκαν 37 οικογένειες.

Στο χωριό υπάρχει μικρό πέτρινο μονότοξο γεφύρι. Θεωρείται ότι η ετυμολογία του ονόματος προέρχεται από τα μικρά χωριά που βρίσκονταν ανάμεσα στους δύο βραχίονες του ποταμού Μαρμαρά, τα Μεσονήσια.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Σιδηροχώρι Καβάλας

*Για συνώνυμο οικισμό δείτε το λήμμα: [[Σιδηροχώρι (αποσαφήνιση)]]*

Το **Σιδηροχώρι** (μέχρι το 1926 *Δεμερλή*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 189 κατοίκους. Η δημοτική κοινότητα Σιδηροχωρίου, που περιλαμβάνει και τον οικισμό Καραβαγγέλης, το 2021 είχε πληθυσμό 455 κατοίκους, από 560 το 2011.

## Γενικά και ιστορικά στοιχεία
Βρίσκεται σε υψόμετρο 110 μέτρων, στους πρόποδες του όρους Σύμβολο. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Σιδηροχωρίου. Το σύγχρονο όνομα του οικισμού προέρχεται από το γεγονός ότι στην περιοχή θεωρήθηκε ότι υπάρχουν εκμεταλλεύσιμα σιδηρομεταλλεύματα.

Τη Μεγάλη Πέμπτη του 1897, κατά τη διάρκεια του ελληνοτουρκικού πολέμου, πραγματοποιήθηκε στο Σιδηροχώρι μάχη ανάμεσα σε οθωμανικές δυνάμεις και Έλληνες αντάρτες υπό τους Παναγιώτη Δημαρά, Στάθη Καραβαγγέλη και Βελέντζα, οι οποίοι επιχείρησαν να προκαλέσουν δολιοφθορές στη γέφυρα της Αγγίστας επί της σιδηροδρομικής γραμμής Θεσσαλονίκης - Δεδέαγατς. Από τη σύγκρουση επέζησαν μόλις 9 αντάρτες, μεταξύ των οποίων και ο μετέπειτα μακεδονομάχος Κώστας Γαρέφης.

Η κοινότητα αποτελείται από τέσσερις συνοικισμούς με συνολικό πληθυσμό 560 κατοίκων: το Μεσότοπο, τον Καραβαγγέλη, το Δημαρά και το Σιδηροχώρι. Ο Καραβαγγέλης αναφέρεται στις απογραφές ως ξεχωριστός οικισμός. Οι συνοικισμοί Δημαράς και Καραβαγγέλης φέρουν τα ονόματα των οπλαρχηγών Δημαρά από τα Βρέσταινα Λακωνίας, και Ευστάθιου Καραβαγγέλη από το Τρίκερι Μαγνησίας ή τον Πόντο, οι οποίοι σκοτώθηκαν στη μάχη του 1897.

Μέχρι την ανταλλαγή πληθυσμών το 1923, κατοικούνταν από μουσουλμάνους, ενώ μετά την ανταλλαγή πληθυσμών, στο Σιδηροχώρι εγκαταστάθηκαν 62 οικογένειες.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Μαυρίκιος της Σαβοΐας

Ο **Μαυρίκιος** (ιταλ. *Maurizio di Savoia*, 10 Ιανουαρίου 1593 - 4 Οκτωβρίου 1657) από τον Οίκο της Σαβοΐας ήταν καρδινάλιος, αλλά άφησε τον κλήρο, έγινε πρίγκιπας της Ονέλια και νυμφεύτηκε. 

## Βιογραφία
Ήταν το έκτο παιδί και ο τέταρτος γιος του Καρόλου Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ της Ισπανίας. To 1607 στα 14 έτη του έγινε καρδινάλιος και επίσκοπος του Βερτσέλλι του Πεδεμοντίου. Το 1627 έγινε ηγούμενος στη μονή Αμποντάνς (= Αφθονίας), στην Άνω Σαβοΐα της σημερινής Γαλλίας.

Το 1637 απεβίωσε ο πρωτότοκος Βίκτωρ Αμεδαίος Α΄ της Σαβοΐας και ο Μαυρίκιος μαζί με τον νεότερο αδελφό του, Θωμά της Σαβοΐας-Καρινιάνο, διεκδίκησαν την αντιβασιλεία του δουκάτου, έναντι της χήρας δούκισσας Χριστίνας της Γαλλίας, την οποία υποστήριξε ο αδελφός της, Λουδοβίκος ΙΓ΄. Έτσι έγινε αντιβασίλισσα η Χριστίνα· ο Μαυρίκιος αντιτέθηκε και έφυγε στην Ισπανία, αλλά επέστρεψε αργότερα. Το 1642 άφησε τον κλήρο για να γίνει *[[πρίγκιπας]] της Ονέλια* στη Λιγουρία και το 1648 έγινε και *[[μαρκήσιος]] του Μπερτζέτσιο*. Παντρεύτηκε την ανιψιά του, Λουίζα Χριστίνα της Σαβοΐας.

Η κατοικία του ήταν προέκταση του Βασιλικού Ανακτόρου του Τορίνο, ώσπου μετακόμισαν στην εξοχική τους κατοικία. Το κτήριο δόθηκε αργότερα στον Βενέδικτο, Δούκα του Σαμπλαί, αδελφό του Βίκτωρα Αμεδαίου Γ΄ της Σαρδηνίας και ονομάστηκε "Ανάκτορο Σαμπλαί", που το άφησε στη σύζυγό του και αυτή στον αδελφό της, Κάρολο Φήλικα της Σαρδηνίας. Μετά έγινε πτέρυγα του βασιλικού ανακτόρου.

Ο Μαυρίκιος ήταν επίσης ο κτήτορας μίας εξοχικής κατοικίας με αμπελώνα στο Τορίνο, που όταν απεβίωσε την άφησε στη σύζυγό του. Η κατοικία τότε ονομαζόταν "Βίλλα ντι Μαντάμα". Η σύζυγός του, Λουίζα Χριστίνα, την άφησε στη μικρανιψιά της Άννα Μαρία της Ορλεάνης, σύζυγο του Βίκτωρα Αμεδαίου Β΄ της Σαρδηνίας (και μικρανιψιού του Μαυρίκιου). Από τότε η κατοικία ονομάστηκε "Βίλλα της Βασίλισσας".

## Οικογένεια
Το 1642 νυμφεύτηκε στο Τορίνο την ανιψιά του Λουίζα Χριστίνα της Σαβοΐας, κόρη του αδελφού του Βίκτωρος Αμεδαίου Α΄.

## Πρόγονοι



## Πηγές
* Miroslav Marek ''House of Savoy''

Κατηγορία:Οίκος της Σαβοΐας
Α.Ο. Κορυδαλλός

Ο **Αθλητικός Όμιλος Κορυδαλλός** είναι ερασιτεχνικός ποδοσφαιρικός σύλλογος με έδρα τον Κορυδαλλό Αττικής. Επίσημο έτος ίδρυσης του συλλόγου είναι το 1948, έχει χρώματα το κόκκινο και το λευκό και έμβλημα το πτηνό Κορυδαλλός. Ανήκει στη δύναμη της Ε.Π.Σ. Πειραιά και λαμβάνει μέρος στις επίσημες διοργανώσεις της. Έδρα του είναι το στάδιο Δ.Α.Κ. Κορυδαλλού, όπου διεξάγει τους εντός έδρας αγώνες του.

## Ιστορία
Ο σύλλογος ιδρύθηκε επίσημα στις 23 Ιουνίου 1948 όποτε και αναγνωρίστηκε από το Πρωτοδικείο, με την ονομασία **Αθλητικός Ποδοσφαιρικός Σύλλογος «Ένωσις Κορυδαλλού»** και πρώτος πρόεδρος του ήταν ο Βυζάντιος Παπαδόπουλος. Στόχος του συλλόγου ήταν η δημιουργία μιας ποδοσφαιρικής ομάδας, η οποία θα εκπροσωπούσε την πόλη του Κορυδαλλού. Ο σύλλογος αγωνίστηκε αρχικά στη Δόκιμη κατηγορία της Ε.Π.Σ. Πειραιά σαν ανεξάρτητο σωματείο και το 1957 αναγνωρίστηκε επίσημα από την Ε.Π.Ο. με Αριθμό Μητρώου Ε.Π.Ο. το 641 και από την αγωνιστική περίοδο 1957-58 ξεκίνησε την επίσημη αγωνιστική του δράση από τα πρωταθλήματα της Ε.Π.Σ. Πειραιά. Στις 18 Αυγούστου 1966 μετονομάστηκε σε **Αθλητικός Ποδοσφαιρικός Σύλλογος «Ολυμπιακός Κορυδαλλού»** και στις 5 Νοεμβρίου 1973 σε **Αθλητικός Ποδοσφαιρικός Σύλλογος «Ολυμπιακός Νικαίας»**. Στις 9 Οκτωβρίου 1976 μετονομάστηκε στην σημερινή του ονομασία, **Αθλητικός Όμιλος «Κορυδαλλός»**.

Ο σύλλογος δεν έχει καταφέρει να αγωνιστεί στις εθνικές κατηγορίες, ωστόσο ανέκαθεν είχε πρωταγωνιστικό ρόλο στα πρωταθλήματα της Ε.Π.Σ. Πειραιά και κυριότερα μεταξύ Α' και Β' κατηγορίας. Στο κορυφαίο πρωτάθλημα της Α' Κατηγορίας της Ε.Π.Σ. Πειραιά αγωνίστηκε για πρώτη φορά την αγωνιστική περίοδο 1971-72, υποβιβάστηκε και επανήλθε άμεσα την περίοδο 1973-74. Τα επόμενα χρόνια αγωνίστηκε σε όλα τα πρωταθλήματα της Ε.Π.Σ. Πειραιά. Την περίοδο 2014-15 και υπό την τεχνική ηγεσία του Σίμου Καραγιαννίδη τερμάτισε στη 2η προνομιούχο θέση του 1ου ομίλου της Β' κατηγορίας και ανήλθε στην Α' κατηγορία στην οποία καθιερώθηκε μέχρι και την τρέχουσα αγωνιστική περίοδο, 2018-19.

Ο σύλλογος έχει αναδείξει αρκετούς ποδοσφαιριστές που προωθήθηκαν σε μεγάλες ομάδες των εθνικών κατηγοριών. Μεταξύ άλλων είναι οι Φώτης Μπαλόπουλος, Δημήτρης Σεϊταρίδης, Δημήτρης Μουτάφης, Τούντας, Μιχάλης Παρασχάκης, Σταυρόπουλος, Γιάννης Παπαμιχαήλ, Ισαάκ Αλμανίδης κ.α.

## Παραπομπές


## Πηγές
* 

Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1948
Κατηγορία:Ιδρύσεις ποδοσφαιρικών ομάδων το 1948
Κατηγορία:Ποδοσφαιρικές ομάδες Ελλάδας
Αφούρτσα

Η **Αφούρτσα **(επίσης, **Αφούρντζα**) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 819 κατοίκων. Ο δήμος αποτελείται από τα χωριά Αφούρτσα, Ατούτς, Ρουτσούκ και Φιρίκ.

## Παραπομπές


## Εξωτερικοί σύνδεσμοι
* 

Κατηγορία:Κατοικημένες περιοχές στην Επαρχία Κούμπα
Κατηγορία:Χωριά του Αζερμπαϊτζάν
Χιοβσάν

Το **Χοβσάν **(επίσης, **Γκουσάν**, **Γκουσάνι**, **Γκουσσάν**, και **Γκοβσάν**) είναι ένας δήμος στο Μπακού του βορειοανατολικού Αζερμπαϊτζάν. Έχει πληθυσμό 38,257 κατοίκων.

## Αξιοσημείωτοι ιθαγενείς
* Μιρζάαγκα Αλίγιεφ — ηθοποιός, λαϊκός Καλλιτέχνης της ΕΣΣΔ (1949).

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Σονκάρ

Το **Σονκάρ **(επίσης, **Σονγκάρ **και **Ζαγκιάρ**) είναι ένας οικισμός στο Μπακού του βορειοανατολικού Αζερμπαϊτζάν. Ο οικισμός αποτελεί τμήμα του δήμου Κιζιλντάς στο ραγιόν του Καραντάγκ.

## Παραπομπές

* 

Κατηγορία:Μπακού
Κατηγορία:Κατοικημένες περιοχές στην Επαρχία Μπακού
Κάρμεν Μιράντα

Η **Κάρμεν Μιράντα** (, πλήρες ονοματεπώνυμο *Μαρία ντο Κάρμο Μιράντα ντα Κούνια*, αγγλικά *Carmen Miranda*, Marco de Canaveses,  Βόρεια Πορτογαλία, 9 Φεβρουαρίου 1909 -  5 Αυγούστου 1955) ήταν Βραζιλιάνα πορτογαλικής καταγωγής χορεύτρια της σάμπας, τραγουδίστρια αλλά και ηθοποιός, η πρώτη καλλιτέχνις από τη Νότια Αμερική με αστέρι στο «*Hall of Fame*» των διασημοτήτων του Χόλιγουντ (1960). Συνήθιζε να ερμηνεύει τα τραγούδια της φορώντας πολύχρωμη αμφίεση, με μεγάλα καπέλα στολισμένα με απομιμήσεις φρούτων και εξωτική, γενικά, εμφάνιση. Διακρίθηκε επίσης στις παραστάσεις του «*Κινέζικου Θεάτρου*», στα 1941.

## Πρώτα χρόνια
Η οικογένειά της, όταν εκείνη ήταν 10 ετών, μετανάστευσε απ’ την Πορτογαλία στο Ρίο της Βραζιλίας, ενώ η ίδια από πολύ μικρή είχε δεχθεί ήδη τα πρώτα ερεθίσματα από το φιλόμουσο περιβάλλον της. Ήδη, από τα 20 της χρόνια θεωρούνταν έτοιμη τραγουδίστρια, καθώς είχε εμφανισθεί σε ραδιοφωνικές εκπομπές και είχαν εκδοθεί αρκετοί δίσκοι με τραγούδια της («Tico tico», «Mama yo quiero» κ.α.).

## Στην κορυφή
Όταν η Μιράντα ήταν 30 ετών προσέλκυσε το ιδιαίτερο ενδιαφέρον του καλιτεχνικού πράκτορα Λι Σούμπερτ ο οποίος της έδωσε την ευκαιρία να βρεθεί στις ΗΠΑ, όπου και το ταλέντο της εκτοξεύτηκε. Με συμμετοχές όπως το μιούζικαλ «*The Streets of Paris*» που παίχθηκε στο Μπρόντγουεϊ και την κινηματογραφική παραγωγή «*Down Argentine Way*» όλος ο κόσμος έμαθε για τη χορεύτρια με το εκρηκτικό ταμπεραμέντο. Προσκλήθηκε μάλιστα ακόμη και στο Λευκό Οίκο, προκειμένου να τραγουδήσει για τον ίδιο τον πρόεδρο των Ηνωμένων Πολιτειών της Αμερικής, Φραγκλίνο Ρούζβελτ. Στα 1940 ήταν το τρίτο πιο προβεβλημένο πρόσωπο στις ΗΠΑ και η πλέον ακριβοπληρωμένη show-woman.

## Προσωπική ζωή και θάνατος
μικρογραφία|Η Κάρμεν Μιράντα υπογράφοντας την άδεια γάμου της με τον Ντέιβιντ Σεμπάστιαν στο Λος Άντζελες, στις 19 Μαρτίου του 1947.
Ο γάμος της στα 1947 με τον κατά δυο χρόνια μεγαλύτερό της, εύπορο Τεξανό Ντέιβιντ Σεμπάστιαν δεν ήταν ευτυχής, αφού η Μιράντα απέβαλε κατά τη διάρκεια μιας παράστασής της, τον επόμενο χρόνο, γεγονός που τη βύθισε στη θλίψη έκτοτε. Οι δυο τους αρχικά χώρισαν, αλλά βρέθηκαν ξανά μαζί το 1950, ενώ η ηθοποιός αντιμετώπιζε ήδη σοβαρά προβλήματα με την υγεία της από τη χρήση  αντικαταθλιπτικών φαρμάκων και από κατάχρηση ουσιών, ενώ ήταν και δεινή καπνίστρια. Το 1955 ενώ βρισκόταν πάνω στη σκηνή υπέστη καρδιακή προσβολή λόγω προηγούμενης λήψης ηρεμιστικών χαπιών με ταυτόχρονη κατανάλωση αλκοόλ (ήταν εξαρτημένη) και λίγες ώρες αργότερα απεβίωσε σε ηλικία μόλις 46 ετών. Κηδεύτηκε στη Βραζιλία.

## Αναφορές


## Εξωτερικοί σύνδεσμοι
* 

Κατηγορία:Βραζιλιάνοι ηθοποιοί
Καραβαγγέλης Καβάλας

Ο **Καραβαγγέλης** (μέχρι το 1926 *Δεβεκλή*) είναι χωριό του Δήμου Παγγαίου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει 371 κατοίκους. Βρίσκεται σε υψόμετρο 110 μέτρων, στους πρόποδες του όρους Σύμβολο. Με το πρόγραμμα Καποδίστριας εντάχθηκε στον δήμο Πιερέων, και παλαιότερα υπαγόταν στην κοινότητα Σιδηροχωρίου, της οποίας ήταν έδρα.

Η κοινότητα Σιδηροχωρίου αποτελείται από τέσσερις συνοικισμούς με συνολικό πληθυσμό 560 κατοίκων: το Μεσότοπο, τον Καραβαγγέλη, το Δημαρά και το Σιδηροχώρι. Οι συνοικισμοί Δημαράς και Καραβαγγέλης φέρουν τιμητικά τα ονόματα των οπλαρχηγών Παναγιώτη Δημαρά, από τα Βρέσταινα Λακωνίας, και Ευστάθιου Καραβαγγέλη, από το Τρίκερι Μαγνησίας, οι οποίοι πολέμησαν σε μάχη στους πρόποδες του Συμβόλου με στόχο να σαμποτάρουν τη γέφυρα της Αγγίστας κατά τη διάρκεια του ελληνοτουρκικού πολέμου του 1897.

Μέχρι την ανταλλαγή πληθυσμών το 1923, ο Καραβαγγέλης κατοικούνταν από μουσουλμάνους, ενώ μετά την ανταλλαγή πληθυσμών, στο χωριό εγκαταστάθηκαν 49 οικογένειες προσφύγων.

## Παραπομπές


Κατηγορία:Δήμος Παγγαίου
Κατηγορία:Χωριά της περιφερειακής ενότητας Καβάλας
Εμμανουήλ Φιλιβέρτος της Σαβοΐας (1588-1624)

Ο **Εμμανουήλ Φιλιβέρτος** (16 Απριλίου 1588 - 4 Αυγούστου 1624) από τον Οίκο της Σαβοΐας ήταν αντιβασιλιάς της Σικελίας (1622-1624).

## Βιογραφία
Γεννήθηκε στο Τορίνο και ήταν ο τρίτος γιος του Καρόλου-Εμμανουήλ Α΄ δούκα της Σαβοΐας και της Αικατερίνης-Μιχαέλας των Αψβούργων, κόρης του Φιλίππου Β΄ βασιλιά της Ισπανίας. Αρχικά προοριζόταν για εκκλησιαστική σταδιοδρομία και στα 12 έτη του έγινε ιππότης στο Τάγμα των Ιωαννιτών, αλλά αργότερα ακολούθησε στρατιωτική σταδιοδρομία. Το 1603 ταξίδεψε στην Ισπανία μαζί με τους δύο μεγαλύτερους αδελφούς του για να συμπληρώσουν την εκπαίδευσή τους. Εκεί όμως απεβίωσε το 1604 ο πρωτότοκος και έτσι επέστρεψε με τον δεύτερο αδελφό του το 1606 στη Σαβοΐα, όπου ο Βίκτωρ-Αμεδαίος Α΄ ανέλαβε διάδοχος.

Το 1610 ξαναπήγε στην Ισπανία και εισήλθε στην υπηρεσία του βασιλιά Φιλίππου Γ΄, που τον έκανε μέγα ναύαρχο της χώρας. Ο επόμενος ηγεμόνας Φίλιππος Δ΄ τον όρισε το 1622 αντιβασιλιά της Σικελίας, αλλά έπειτα από δύο έτη ασθένησε από επιδημία πανώλης και απεβίωσε 36 ετών. Τάφηκε στη βασιλική κρύπτη του ανακτόρου Εσκοριάλ.

Το 1623 είχε καλέσει στο Παλέρμο τον Άντονι βαν Ντάικ, όπου ο ζωγράφος του έκανε το πορτρέτο. Η προσωπογραφία αυτή σήμερα βρίσκεται στη Γκαλερί Ζωγραφικής Ντάλιτς του νοτίου Λονδίνου.

## Πρόγονοι



## Πηγές
* Real Casa di Savoia

Κατηγορία:Οίκος της Σαβοΐας
Τσεϊρανμπατάν

Το **Τσεϊρανμπατάν **(επίσης, **Ντζεϊρανμπατάν**) αποτελεί χωριό και δήμο της επαρχίας Αμπσερόν του βορειοανατολικού Αζερμπαϊτζάν. Έχει πληθυσμό 5,969 κατοίκων. Βρίσκεται κοντά στην πρωτεύουσα της χώρας, το Μπακού. 

## Παραπομπές

* 

Κατηγορία:Κατοικημένες περιοχές στην Επαρχία Αμπσερόν
Πολύστυλο Καβάλας

Το **Πολύστυλο**, έως το 1926 γνωστό ως *Μπουλούσκα*, *Μπολούσκα* ή *Μπουλούστρα*, είναι χωριό του Δήμου Καβάλας, της ομώνυμης περιφερειακής Ενότητας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2021 η δημοτική κοινότητα Πολύστυλου, που περιλαμβάνει και τους οικισμούς Δάτο και Μικροχώρι, έχει 791 κατοίκους, από 820 το 2011 (εκ των οποίων οι 420 στο Πολύστυλο). Βρίσκεται σε υψόμετρο 60 μέτρων και απέχει 10 χιλιόμετρα από την Καβάλα. Εκκλησιαστικά υπάγεται στην Ιερά Μητρόπολη Φιλίππων, Νεαπόλεως και Θάσου. 

## Πληροφορίες
Το χωριό διαθέτει νηπιαγωγείο (πρώην δημοτικό σχολείο) και λαογραφικό μουσείο, τα οποία είναι ενσωματωμένα στο ίδιο κτίριο. Ο χώρος αυτός είναι κατάλληλος για περιβαλλοντικά προγράμματα και σχολικές εκδρομές. Στην τοπική κοινότητα Πολυστύλου ανήκουν επίσης τα χωριά Δάτο και Μικροχώρι. Στον ιερό ναό Αγίας Τριάδος και Αγίων Πέντε Μαρτύρων Πολυστύλου, φυλάσσονται τα χαριτόβρυτα σκηνώματα των Αγίων Ευστρατίου, Αυξεντίου, Ευγενίου, Μαρδαρίου και Ορέστου.

## Ιστορικά στοιχεία
Η ονομασία του οφείλεται στους αρχαίους μαρμάρινους στύλους (κίονες), που βρέθηκαν στη περιοχή και πλέον έχουν τοποθετηθεί στο προαύλιο της εκκλησίας του χωριού. "Πολλοί στύλοι", λοιπόν. Εξ ων και το "Πολύστυλο". Τον 19ο αιώνα στην περιοχή υπήρχε μεγάλο κτήμα γνωστό ως κτήμα της Μπουλούτσκας ή Μπουλούστρας. 

Μετά την ανταλλαγή πληθυσμών, στο Πολύστυλο εγκαταστάθηκαν 49 οικογένειες προσφύγων. Πρόκειται, δηλαδή, για έναν καθαρά προσφυγικό οικισμό, κυρίως Θρακιωτών. Με το πρόγραμμα Καποδίστριας εντάχθηκε στο δήμο Φιλίππων και παλαιότερα υπαγόταν στην κοινότητα Αμυγδαλεώνος, μέχρι το 1949, όταν και αποσπάστηκε από την κοινότητα αυτή και υπάχθηκε στην κοινότητα Πολύστυλο, της οποίας ορίστηκε έδρα.

## Οι Άγιοι Πέντε Μάρτυρες
Το Πολύστυλο, αποτελεί ένα ακόμα προσφυγοχώρι. Οι κάτοικοί του προήλθαν, κατά το ήμισυ από την Ανατολική Θράκη, και οι λοιποί από την Μικρά Ασία. Φθάνοντας στην Ελλάδα, πρόσφυγες από τα Σήμαντρα (Σεμέντερε) Καππαδοκίας (Καραμανλήδες - Σεμενδριώτες), μεταφέροντας τα τίμια λείψανα των αγίων ενδόξων Πέντε Μαρτύρων Ευστρατίου, Αυξεντίου, Ευγενίου, Μαρδαρίου και Ορέστου, αρχικά διέμειναν (από το 1924) στα Κόκκαλα, ένα ορεινό χωριό της Καβάλας και το 1944, λόγω λεηλασίας των Βουλγάρων, το εγκατέλειψαν, κατέβηκαν στον κάμπο των Φιλίππων και εγκαταστάθηκαν στο Πολύστυλο.

Η Μνήμη των Αγίων Πέντε Μαρτύρων τιμάται στις 13 Δεκεμβρίου, ενώ η λιτανεία (Περιφορά) των ιερών λειψάνων τους, πραγματοποιείται στους δρόμους του χωριού κάθε χρόνο της Ζωοδόχου Πηγής (Παρασκευή της Διακαινησίμου), δηλαδή πέντε ημέρες μετά από το Πάσχα. Επιπρόσθετα, κάθε παραμονή του Αγίου Πνεύματος (Κυριακή της Πεντηκοστής απόγευμα) οργανώνεται πανηγύρι λόγω του εορτάζοντος ναού της Αγίας Τριάδος στην αυλή του σχολείου με φαΐ, ποτό και παραδοσιακούς χορούς από τον Πολιτιστικό Σύλλογο Πολυστύλου και συλλόγους γειτονικών χωριών ή και από την πόλη της Καβάλας.

## Παραπομπές


## Εξωτερικοί σύνδεσμοι
* https://www.impantokratoros.gr/agioi_pente_martyres.el.aspx 

Κατηγορία:Χωριά της περιφερειακής ενότητας Καβάλας
Κατηγορία:Δήμος Καβάλας
Σαμούχ

Το **Σαμούχ** (*Νεμπιαγκάλι *) (επίσης μεταγράφεται στο κυριλλικό ως *Нәбиағалы*, نبياغالى) - από το 2008 ονομάζεται **Σαμούχ **(επίσης, **Σαμπαρκέντ**, **Σαμπίρ**, **Σαφαραμπάντ**, **Σαφαραλιγιέμπ**, και **Σαφαραλίγιεφ**) είναι ένα χωριό και ο πιο πολυπληθής δήμος, και το διοικητικό κέντρο της επαρχίας Σαμούχ του βορειοδυτικού Αζερμπαϊτζάν. Έχει πληθυσμό 6,013 κατοίκων. 

## Παραπομπές

* 

Κατηγορία:Κατοικημένες περιοχές στην Επαρχία Σαμούχ
Ιγίρμι Σεκκίζ Απρέλ

Το **Ιγίρμι Σεκκίζ Απρέλ **(επίσης, **28 Απρέλ**, και **Απρέλγια**) είναι ένα χωριό της επαρχίας Γιεβλάχ του Αζερμπαϊτζάν. Βρίσκεται στο βορειοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Γιεβλάχ
Ιγίρμι Αλτί Μπακί Κομισσάρι

Το **Ιγιρμί Αλτί Μπακί Κομισσάρι** (επίσης **26 Μπακί κομισσάρι**, **26 Μπακί Κομίσσαρι**) ήταν πόλη της επαρχίας Νεφτσαλά, στο νοτιοανατολικό Αζερμπαϊτζάν μέχρι το 1993. 

Ο οικισμός ήταν ενωμένος με τον αστικού τύπου οικισμό Χεσεναμπάντ σύμφωνα με το ψήφισμα № 611 της εθνικής συνέλευσης του Αζερμπαϊτζάν στις 19 Μαΐου 1993 και είχε αφαιρεθεί από τον κατάλογο των οικισμών της επαρχίας.

## Παραπομπές

* 

Κατηγορία:Κατοικημένες περιοχές στην Επαρχία Νεφτσαλά
Αλφαβητάρι (λογοτεχνία)

**Αλφαβητάρι** λέγεται το ποιητικό είδος, που κάθε στίχος ενός ποιήματος αρχίζει μ' ένα γράμμα της αλφαβήτου.

## Ιστορία
Τα αλφαβητάρια εμφανίζονται κυρίως κατά τη Βυζαντινή περίοδο. Καλλιεργήθηκαν στην εκκλησιαστική ποίηση, στην κοσμική ποίηση και στα δημοτικά τραγούδια.

Ένας γνωστός ύμνος της βυζαντινής μουσικής που φέρνει στη μορφή του αλφαβηταρίου είναι ο Ακάθιστος ύμνος.

## Μορφή
Το αλφαβητάρι έχει δύο μορφές, τη μορφή της αλφαβήτου και τη μορφή των αριθμών.

Στην πρώτη μορφή είτε σε κάθε στίχο είτε στον πρώτο στίχο κάθε δίστιχου, η λέξη αρχίζει απαραιτήτως από το άλφα και συνεχίζει με τη σειρά έως το ωμέγα.

Στη δεύτερη μορφή οι στίχοι ακολουθούν τη σειρά των αριθμών, από το ένα έως όπου θέλει να σταματήσει ο ποιητής για να ολοκληρωθεί το νόημα.

## Νεοελληνική λογοτεχνία
Στη νεοελληνική λογοτεχνία το αλφαβητάρι δεν έχει καλλιεργηθεί ιδιαιτέρως από νεοέλληνες ποιητές, όμως, το βρίσκουμε αρκετά διαδεδομένο κυρίως ως παραδοσιακό τραγούδημα.

Ακολουθεί το χαρακτηριστικό αλφαβητάρι της πρώτης μορφής, του Καισάριου Δαπόντε με τίτλο «Αλφάβητον νουθετητικόν».


Αγάπα τον Θεόν, έπειτα τον εχθρόν σου. 
Βλέπω των άλλων τα καλά, το σφάλμα το δικό σου.
 
... ... ...

Λιμήν να είσαι των πτωχών, χαρά των θλιβομένων,
Μήτηρ, πατήρ των ορφανών, ξενοδοχείο των ξένων.
 
... ... ...

Ψάλε αυτό βράδυ, ταχύ, καθημερινή και σχόλη, 
Ω πρέπει δόξα και τιμή, αμήν, ειπέτε όλοι. 


Ακολουθεί απόσπασμα από ένα χαρακτηριστικό αλφαβητάρι της δεύτερης μορφής, το οποίο είναι παραδοσιακό τραγούδημα και τραγουδιέται στο Ζαγόρι.


Ένα είν' τ' αηδονάκι 
το χελιδονάκι
όλον τον Μάη λαλεί 
κι όλον το θεριστή. 
 
Δύο πέρδικες γραμμένες 
γραμμένες πλουμισμένες
Ένα είν' τ' αηδονάκι 
το χελιδονάκι
όλον τον Μάη λαλεί 
κι όλον το θεριστή

Τρία πόδια λετροπόδια 
δύο πέρδικες γραμμένες 
γραμμένες πλουμισμένες 
Ένα είν' τ' αηδονάκι 
το χελιδονάκι
όλον τον Μάη λαλεί 
κι όλον το θεριστή [...] 


## Σημειώσεις


## Παραπομπές


Κατηγορία:Μετρική